CELEX: 22008D0111
Language: el
Date: 2008-11-07 00:00:00
Title: Απόφαση της Μεικτής Επιτροπής του ΕΟΧ αριθ. 111/2008, της 7ης Νοεμβρίου 2008 , για την τροποποίηση του παραρτήματος Ι (Κτηνιατρικά και φυτοϋγειονομικά θέματα) της συμφωνίας για τον ΕΟΧ

18.12.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 339/98
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 111/2008
   της 7ης Νοεμβρίου 2008
   για την τροποποίηση του παραρτήματος Ι (Κτηνιατρικά και φυτοϋγειονομικά θέματα) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα I της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 95/2008 της 26ης Σεπτεμβρίου 2008 (1).
            
         
               (2)
            
            
               Η παράγραφος 6 στοιχείο β) του εισαγωγικού μέρους του κεφαλαίου Ι του παραρτήματος Ι αναφέρει ότι, με την επιφύλαξη οικονομικών συνεπειών, τα κοινοτικά αποθέματα εμβολίων κατά του αφθώδους πυρετού επέχουν θέση αποθεμάτων για όλα τα συμβαλλόμενα μέρη.
            
         
               (3)
            
            
               Η παράγραφος 6, στοιχείο β) του εισαγωγικού μέρους του κεφαλαίου Ι του παραρτήματος Ι προβλέπει ότι διεξάγονται διαβουλεύσεις μεταξύ των συμβαλλομένων μερών με στόχο να επιλυθούν όλα τα προβλήματα σχετικά, ιδίως, με τις συνθήκες εργασίας, τα οικονομικά θέματα, την αντικατάσταση των αντιγόνων, την ενδεχόμενη χρήση των αντιγόνων και τις επιτόπιες επιθεωρήσεις.
            
         
               (4)
            
            
               Η οδηγία 2003/85/ΕΚ του Συμβουλίου, της 29 Σεπτεμβρίου 2003, σχετικά με τη θέσπιση κοινοτικών μέτρων για την καταπολέμηση του αφθώδους πυρετού, την κατάργηση της οδηγίας 85/511/ΕΟΚ και των αποφάσεων 89/531/ΕΟΚ και 91/665/ΕΟΚ και με την τροποποίηση της οδηγίας 92/46/ΕΟΚ (2) πρέπει να ενσωματωθεί στη συμφωνία.
            
         
               (5)
            
            
               Οι ρυθμίσεις όσον αφορά την πρόσβαση της Νορβηγίας στην κοινοτική τράπεζα αντιγόνων και εμβολίων αφθώδους πυρετού καθορίζονται σύμφωνα με το άρθρο 83 της οδηγίας 2003/85/ΕΚ.
            
         
               (6)
            
            
               Η παρούσα απόφαση δεν ισχύει για την Ισλανδία και το Λιχτενστάιν,
            
         ΑΠΟΦΑΣΙΖΕΙ:
   Άρθρο 1
   Στο σημείο 1α (οδηγία 2003/85/ΕΚ του Συμβουλίου), μέρος 3.1 του κεφαλαίου Ι του παραρτήματος Ι, το ακόλουθο κείμενο αντικαθιστά το κείμενο της τροποποίησης:
   «Για τους σκοπούς της παρούσας συμφωνίας, οι διατάξεις της οδηγίας προσαρμόζονται ως εξής:
   
               α)
            
            
               Το άρθρο 83 ισχύει με τις ακόλουθες προσαρμογές:
               
                           1.
                        
                        
                           Η Επιτροπή ενημερώνει τα κράτη μέλη και τη Νορβηγία σχετικά με τις ποσότητες και τις ποιότητες των διαθέσιμων αποθεμάτων αντιγόνων στην κοινοτική τράπεζα αντιγόνων στο πλαίσιο της μόνιμης επιτροπής για την τροφική αλυσίδα και την υγεία των ζώων.
                        
                     
                           2.
                        
                        
                           Στην περίπτωση που τα μέτρα ελέγχου του αφθώδους πυρετού πρέπει να συνοδεύονται από επείγοντα εμβολιασμό, η κεντρική αρμόδια αρχή της Νορβηγίας μπορεί να υποβάλει λεπτομερή αίτηση για τη μορφοποίηση και την παράδοση εμβολίων που παράγονται από τα αποθέματα αντιγόνων στην κοινοτική τράπεζα αντιγόνων, προσδιορίζοντας τον τύπο, την ποσότητα και τη συσκευασία των απαιτούμενων εμβολίων εντός συγκεκριμένης περιόδου.
                        
                     
                           3.
                        
                        
                           Η Επιτροπή, εντός των ορίων των κοινοτικών αποθεμάτων αντιγόνων και εμβολίων και λαμβάνοντας υπόψη την επιδημιολογική κατάσταση στην Κοινότητα και στη Νορβηγία, κανονίζει την άμεση ή επείγουσα μορφοποίηση των κατάλληλων αντιγόνων και την παρασκευή, την εμφιάλωση, την επισήμανση και την παράδοση εμβολίων, σύμφωνα με τους όρους των συμβάσεων που έχουν συναφθεί με τον παραγωγό των αντιγόνων.
                        
                     
                           4.
                        
                        
                           Στην περίπτωση που η αίτηση της Νορβηγίας υπερβαίνει τις 500 000 δόσεις ή το 50 % των αποθεμάτων ενός ή περισσότερων αντιγόνων, ανάλογα με το ποιο είναι περισσότερο, και με βάση την επιδημιολογική κατάσταση, το ζήτημα μπορεί να αποτελέσει αντικείμενο διαβουλεύσεων με τα κράτη μέλη της ΕΚ στο πλαίσιο της μόνιμης επιτροπής για την τροφική αλυσίδα και την υγεία των ζώων.
                        
                     
                           5.
                        
                        
                           Η Νορβηγία αναλαμβάνει το κόστος για τις ακόλουθες δράσεις:
                           
                                       —
                                    
                                    
                                       τη μεταφορά αντιγόνων από τον τόπο αποθήκευσης στις εγκαταστάσεις του παραγωγού που διενεργεί τη μορφοποίηση και την τελική παρασκευή των εμβολίων,
                                    
                                 
                                       —
                                    
                                    
                                       τη μορφοποίηση και την παρασκευή εμβολίων, περιλαμβανομένων των συμπληρωματικών δοκιμών που θα κριθούν αναγκαίες ή θα ζητηθούν από τον δικαιούχο,
                                    
                                 
                                       —
                                    
                                    
                                       την εμφιάλωση και την επισήμανση των εμβολίων και τη μεταφορά τους στον τόπο παράδοσης που υποδεικνύεται στην αίτηση,
                                    
                                 
                                       —
                                    
                                    
                                       την αντικατάσταση χωρίς καθυστέρηση κάθε χρησιμοποιηθείσας ποσότητας αντιγόνων από αντιγόνα των ίδιων προδιαγραφών (ορότυπος, τοπότυπος, μητρικό στέλεχος) και τουλάχιστον της ίδιας ποιότητας (καθαρισμός, ισχύς, κ.λπ.) και καταγωγής (παραγωγός, εμπορία, άδεια).
                                    
                                 Το τιμολόγιο αποστέλλεται από τον παραγωγό στην αρμόδια αρχής της Νορβηγίας και αναφέρει λεπτομερώς το κόστος που έχει προκύψει για κάθε στοιχείο που προσδιορίζεται ανωτέρω. Αντίγραφο του εν λόγω τιμολογίου αποστέλλεται στην Επιτροπή προς έλεγχο και διαπίστωση της συμμόρφωσης με τους όρους των υφιστάμενων συμβάσεων. Η Επιτροπή ενημερώνει τη Νορβηγία σχετικά με τα αποτελέσματα αυτής της εξέτασης.
                        
                     
         
               β)
            
            
               Στο παράρτημα XI, μέρος Α, η λέξη «Νορβηγία» προστίθεται στον κατάλογο των κρατών μελών που χρησιμοποιούν τις υπηρεσίες του Danish Veterinary Institute, Department of Virology, Lindholm στη Δανία.»
            
         Άρθρο 2
   Η παρούσα απόφαση αρχίζει να ισχύει στις 8 Νοεμβρίου 2008, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (3).
   Άρθρο 3
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 7 Νοεμβρίου 2008.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Η Α.Υ. Ο Πρίγκιπας Νικόλαος του ΛΙΧΤΕΝΣΤΑΪΝ
         
      
   
   
      (1)  ΕΕ L 309 της 20.11.2008, σ. 12.
   
      (2)  ΕΕ L 306 της 22.11.2003, σ. 1.
   
      (3)  Δεν έχουν αναφερθεί συνταγματικές απαιτήσεις.